SET ปิดเช้าดิ่งหนัก 12 จุด ตามตปท. รับผลสงครามการค้าสหรัฐฯ-จีน ฟากบ่ายเสี่ยงหลุด 1,670!
SET ปิดเช้าดิ่งหนัก 12 จุด ตามตปท. รับผลสงครามการค้าสหรัฐฯ-จีน ฟากบ่ายเสี่ยงหลุด 1,670! โดยดัชนีปิดตลาดเช้านี้ที่ระดับ 1,672.68 จุด ลดลง 12.03 จุด หรือ 0.71 จุด มูลค่าการซื้อขาย 2.41 หมื่นล้านบาท
5 ส.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,672.68 จุด ลดลง 12.03 จุด หรือ 0.71 จุด มูลค่าการซื้อขาย 2.41 หมื่นล้านบาท
10 หุ้นกดดัชนีเช้านี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเช้านี้ปรับตัวลงตามตลาดหุ้นในภูมิภาคเอเชียที่ต่างติดลบกันทั่วหน้า รับ Sentiment จากสงครามการค้าระหว่างสหรัฐฯ และจีน กดดันอยู่ ซึ่งตลาดฯคงจะซึม ๆ ไปอีกระยะหนึ่งจนกว่าจะเห็นพัฒนาการทางบวก
ส่วนผลประกอบการของบริษัทจดทะเบียนงวดไตรมาส 2/62 ในช่วง 1-2 สัปดาห์นี้ที่กำลังจะทยอยประกาศออกมา ไม่มีอะไรเด่น ทำให้การรีบาวด์ของดัชนีฯน่าจะจำกัด อย่างไรก็ดี ยังต้องติดตามการทยอยประกาศงบฯต่อไป
สำหรับแนวโน้มการลงทุนในช่วงบ่ายนี้ นายวีระวัฒน์ กล่าว่า ตลาดฯคงจะทรงตัว โดยดัชนีฯน่าจะแกว่งไซด์เวย์ออกด้านข้าง พร้อมให้แนวรับ 1,670-1,665 จุด ส่วนแนวต้าน 1,680 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT     มูลค่าการซื้อขาย  1,516.02 ล้านบาท ปิดที่   70.00 บาท ลดลง  0.75 บาท
PTT     มูลค่าการซื้อขาย    956.32 ล้านบาท ปิดที่   46.00 บาท ราคาไม่เปลี่ยนเปลง
PTTGC   มูลค่าการซื้อขาย    861.46 ล้านบาท ปิดที่   58.00 บาท เพิ่มขึ้น 0.25 บาท
CPALL   มูลค่าการซื้อขาย    694.96 ล้านบาท ปิดที่   85.50 บาท ลดลง  1.25 บาท
PTTEP   มูลค่าการซื้อขาย    616.12 ล้านบาท ปิดที่  131.50 บาท ราคาไม่เปลี่ยนเปลง